**Խուան Սեբաստիան Վերոն** (իսպ.՝ Juan Sebastián Verón, մարտի 9, 1975(1975-03-09)[…], Լա Պլատա, Արգենտինա), արգենտինացի ֆուտբոլիստ, կիսապաշտպան։

Կարիերայի ընթացքում հանդես է եկել «*Էստուդիանտես*»-ի, եվրոպական տարբեր ֆուտբոլային ակումբների և Արգենտինայի ազգային հավաքականի կազմում։

Ներկայումս «*Էստուդիանտես*» ֆուտբոլային ակումբի նախագահն է։

Ակումբային կարիերա
------------------

### «Էստուդիանտես»

1993 թվականին Վերոնը միացել է «*Էստուդիանտես*» ֆուտբոլային ակադեմիային։ 1995 թվականին օգնել է իր թիմին վերադառնալ Արգենտինայի Պրիմերա Դիվիզիոն։

1996 թվականին Խուանը տեղափոխվել է «Բոկա Խունիորս»։ Թիմի կազմում անցկացրել է 17 հանդիպում և դարձել 3 գոլի հեղինակ։

«Պարմա», «Լացիո»
----------------

1998 թվականին 15 միլիոն եվրոյի դիմաց Խուան Վերոնը տեղափոխվել է իտալական «Պարմա»։ Հաջորդ տարի նա թիմի կազմում դարձել է Իտալիայի և ՈՒԵՖԱ-ի գավաթակիր։

Այս հաջողություններից հետո Խուանը 18,1 միլիոն եվրոյի դիմաց տեղափոխվել է «Լացիո»։ Ըստ պայմանագրի նա շաբաթական պետք է ստանար 48000 եվրո աշխատավարձ։ 2000 թվականին Խուան Վերոնը դարձել է Իտալիայի չեմպիոն, գավաթակիր և սուպերգավաթակիր։ Նա այդ մրցաշրջանի ընթացքում դարձել է 8 գոլի հեղինակ։

### Գործոնեությունն Անգլիայում

2000/01 մրցաշրջանից հետո՝ 2001 թվականի հուլիսի 12-ին Վերոնը տեղափոխվել է անգլիական «Մանչեսթեր Յունայթեդ»։ Նա թիմի հետ կնքել է 5-ամյա պայմանագիր, իսկ տրանսֆերը արժեցել է 28․1 միլիոն եվրո։ «Մանչեսթեր»-ի կազմում Խուանը հանդես է եկել 2001-2003 թվականների ընթացքում՝ մասնակցելով 51 հանդիպման և դառնալով 7 գոլի հեղինակ։

2003 թվականին Խոան Վերոնը 15 միլիոն եվրոյի դիմաց տեղափոխվել է լոնդոնյան «Չելսի»։ Թիմի կազմում նա իր դեբյուտը նշել է «Լիվերպուլ»-ի դեմ խաղում, որն ավարտվել է 2-1 հաշվով՝ ազնվականների հաղթանակով։ 2003/04 մրցաշրջանի ընթացքում Խուանը մասնակցել է 15 հանդիպման։

### Վերադարձ Իտալիա

2004/05 մրցաշրջանի սկզբում Վերոնը տեղափոխվել է միլանյան «Ինտեր»։ Մրցաշրջանի արդյունքում նա դարձել է Իտալիայի գավաթակիր, իսկ 2006 թվականին՝ Իտալիայի չեմպիոն և գավաթակիր։

### Վերադարձ տուն

2006/07 մրցաշրջանի ընթացքում վարձակալական հիմունքներով Խուանը հանդես է եկել հարազատ «*Էստուդիանտես*»-ի կազմում։ Մրցաշրջանի ավարտից հետո թիմը գնել է ֆուտբոլիստի ամբողջական տրանսֆերը։

2008 և 2009 թվականներին խուան Վերոնը արժանացել է Հարավային Ամերիկայի ֆուտբոլիստի կոչմանը։ Նրա թիմը դարձել է Լիբերտադորեսի գավաթակիր։

2012 թվականին ֆուտբոլիստը ավարտել է իր կարիերան և նշանակվել «Էստուդիանտես»-ի սպորտային տնօրեն։ 2016 թվականին նշանակվել է թիմի նախագահ։

Ձեռքբերումներ
-------------

* Արգենտինայի չեմպիոն - 2006, 2010
* Լիբերտադորեսի գավաթակիր - 2009
* ՈւԵՖԱ-ի գավաթակիր - 1999
* Իտալիաի գավաթակիր - 1999, 2000, 2005, 2006
* Իտալիայի չեմպիոն - 2000, 2006
* Իտալիայի սուպերգավաթակիր - 2000, 2005
* ՈՒԵՖԱ-ի սուպերգավաթակիր - 1999
* Անգլիայի չեմպիոն - 2003
* Հարավային Ամերիկայի լավագույն ֆուտբոլիստ - 2008, 2009
* Արգենտինայի տարվա լավագույն ֆուտբոլիստ - 2006, 2009

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Olympedia — 2006.
2. 1 2  Transfermarkt.com(բազմ․) — 2000.
3. 1 2  Discogs — 2000.
4. 1 2  FBref.com(բազմ․)
5. ↑  «Veron seals £28.1m Man Utd move». *BBC Sport*. British Broadcasting Corporation. 2001 թ․ հուլիսի 12. Վերցված է 2012 թ․ փետրվարի 8-ին.
6. ↑  «Verón es el nuevo presidente de Estudiantes de La Plata» (իսպաներեն). Pasion Libertadores. 5 октября 2014. Արխիվացված է օրիգինալից 2014 թ․ հոկտեմբերի 6-ին. Վերցված է 2014 թ․ հոկտեմբերի 5-ին.
7. ↑  «Футболист Верон возобновил карьеру в возрасте 41 года». *ՏԱՍՍ*. Վերցված է 2016 թ․ դեկտեմբերի 28-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AIC · BDFA · BDFutbol · CUP2002.RU · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · TuttoCalciatori.Net (խաղացող) · worldfootball.net (խաղացող) · ՈւԵՖԱ · ՖԻՖԱ · Discogs |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GTAA: 165002 |

 |